विकिपीडिया:तुरंत हटावल जाय
विकीपीडिया पर की पन्ना कुल के प्रबंधक आ उत्पात रोके वाला लोग हटा सकेला। अगर कौनों पन्ना ए तरीका से हटा दिहल जाय त ओकर कुल पुरान रूप भी इंटरनेट पर ना लउकेला। हालाँकि अइसन हटावल पन्ना के प्रबंधक/प्रशासक या उत्पात रोके वाला लोग वापस लौटा लेआ सकेला।
ई विकीपीडिया क नीति (पॉलिसी) ई बात बतावे खातिर बाटे कि कब कौनों पन्ना के हटावल जा सकेला आ कब ना। अगर कौनों पन्ना के हटावे लायक नामांकन हो गिल बा त ओम्मे कवन परिवर्तन कइल जाय जेवना से ओके सुधार के हटावे से बचावल जा सकेला। कौनों पन्ना के कब आ कवना-कवना कारण से हटावल जा सकेला इहो बाति ई पालिसी बतावेले।
सामग्री
हटवला क विकल्प[सम्पादन]
कौनों पन्ना हटावे कि जगह दूसर कई गो अइसन काम बा जवन कइल ज सकत बा, जइसे कि:
- लेख के पहिले से बेहतर बना दिहल जाय, अगर ऊ ज्ञानकोश की लायक होखे।
- अगर ओही बिसय पर दूसर लेख बाटे त ओम्मे विलय कइ दिहल जाव। चाहे कौनो दुसरा लेख की खण्ड की रूप में विलय कइ दिहल जाव।
- दूसरी पता पर भेज दिहल जाय
- अगर विकी मीडिया की कवनों दुसरा सुविधा (विक्शनरी इत्यादि) पर भेजे लायक होखे त उहाँ भेज दिहल जाव।
- सुरक्षितलेख की रूप में सहेज दिहल जाय अगर भविष्य में जानकारी के काम में ले आवल जा सकत होखे।
तुरंत हटावल[सम्पादन]
पन्ना के बिना कारण बतवले आ बिना कौनों चर्चा के हटावल जा सकेला अगर ओम्में नीचे लिखल कौनों वजह होखे:
सबपर लागू[सम्पादन]
ई पैमाना या कारण लागो होत होखे त कौनों पन्ना (चाहे लेख, चित्र, टेम्पलेट, श्रेणी होखे) ओके तुरंत हटावल जा सकेला:
- व१. बेमतलब नाँव या सामग्री
अइसन पन्ना जवने क नाँव अर्थहीन होखे, जइसे "काफ्ह्जह्फुहूँ"; या जवना में सामग्री कि जगह "इऊक़ेर्तुइअज्क्न्छ्फ़्ह्ध्स्ग" जइसन किछु लिखल होखे।
- व२. परीक्षण पन्ना/टेस्ट पन्ना
अइसन पन्ना जवन केहू खाली ई देखे खातिर बना दिहले होखे कि ऊ विकिपीडिया पर संपादन कर सकत बा कि ना।
- व३. साफ़ बर्बरता
अइसन पन्ना जवना पर बेमतलब जंगलीपन वाली बात लिखल होखे। अइसन पन्ना तब्बे हटावल जाई जब ओम्मे कौनों बात बिना बर्बरता न होखे।
- व४. साफ़ धोखा
जवना पन्ना पर साफ़ लउकत होखी की ई धोखा (?) बाटे
- व५. खाली पन्ना
जवना पन्ना में कौनों भी सामग्री न होखे आ पूरा पन्ना ख़ाली होखे। बहुत बेर अगर बिसय ठीक होखे त कुछ सामग्री जोड़ के अइसन पन्ना रक्खल ज सकेला बाकी एके तत्काल हताव्लो ज सकत बा।
- व६. साफ़ कॉपीराईट उल्लंघन
अइसन पन्ना जवन पूरा का पूरा कौनों दूसरी स्रोत से नक़ल कइ के बना दिहल होखे। अगर कौनो सामग्री नक़ल नइखे त ओके छोड़ के बाकी नक़ल वाली सामग्री हटावल जाला।
- व६ल. लेख
ऊ सारा लेख आवेला जिन्हन के कौनों दुसरा वेबसाइट या ब्लाग से उतार के बनावल गइल होखे।
- व६फ़. फ़ाइल कुल
अइसन सगरी फ़ाइल जेवन इंटरनेट से उतरल बा आ जेवना में फ्री लाइसेंस नइखे। एम्मे ऊ फ़ाइल ना आवेलिन जिन्हन क कॉपीराइट बाटे आ विकिपीडिया पर सही उपयोग (Fair use) कि तहत सही ढंग से दिहल स्रोत आ कॉपीराइट जानकारी आ उपयोग कइला क वजह सही होखे। इंटरनेट पर ज्यादातर सामग्री कॉपीराइट की तहत आवे वाली होखेले आ जबले ई मुक्त (फ्री) घोषित न होखे या लाइसेंस खत्म न हो गइल होखे इन्हन का उपयोग ना हो सकेला।
- व६स. सदस्य/प्रयोगकर्ता पन्ना
सदस्य लोग अपनी खुद की पन्ना पर भी कौनों कॉपीराइट वाली सामग्री ना राख सकत बा आ अइसन पन्ना के हटावल जा सकत बाटे।
लेख[सम्पादन]
- ल१. दूसरी भाषा में
अइसन सारा लेख जवन भोजपुरी कि अलावा कौनों दूसरी भाषा में लिखल बा आ ओम्मे तनिको भोजपुरी भाषा क प्रयोग नइखे भइल। भले नाँव भोजपुरिये में होखे।
- ल२. साफ़ प्रचार
अइसन लेख जिन्हन में कौनो व्यक्ति, सामान, कंपनी, कंपनी उत्पाद, विचारधारा, संघ या संगठन क प्रचार आ तारीफ़ होखे। हालांकि अगर कौनों हिस्सा ज्ञानकोश लायक होखे त ओके सहेज के बाकी सामग्री हटावल जा सकेला।
- ल३. नक़ल लेख
अइसन लेख जेवन कौनों पुरान लेख क नक़ल होखे या ओही बिसय पर पहिले से लेख मौजूद होखे। अइसन पन्ना तब्बे मतावल जाला जब ओके सही पता पर भेजल संभव न होखे।
फ़ाइल कुल[सम्पादन]
- फ़१ लाइसेंस
अगर दू हप्ता (१४ दिन) ले कौनों फ़ाइल पर लाइसेंस नइखे अपलोड कइल जात त ओके हटा दिहल जाई।
- फ़२. कॉमन्स पर उपलब्ध
अगर कौनों फ़ाइल पहिले से कॉमंस पर उपलब्ध बा त ओकर प्रयोग कइल जा सकेला आ अइसन फ़ाइल जवन कॉमंस की फ़ाइल का नक़ल होखे, हटा दिहल जाई।
- फ़३. बिना प्रयोग क फ़ाइल
अइसन फ़ाइल जवना क कौनों उपयोग नइखे हॉट आ न होख्ले क सम्भावना बाटे।
- फ़४. बिना कारण या औचित
अइसन फ़ाइल जेवना पर कॉपीराइट होखे आ उपयोग क कौनों औचित या कारण न बतावल गइल होखे।
- फ़५. लाइसेंस वाली फ़ाइल जिन्हन क फ्री रूप उपलब्ध होखे
अइसन लाइसेंस वाली फ़ाइल जिन्हन क फ्री रूप उपलब्ध होखे त लाइसेंस वाली फ़ाइल हटा के फ्री फ़ाइल लगावल जा सकेला।
- फ़६. फ़ालतू
अइसन फ़ाइल (चित्र आ मीडिया नाहीं) जिन्हन क कौनों ज्ञान्कोशीय उपयोग नइखे।
साँचा/टेम्पलेट[सम्पादन]
- टे१. पुरान टेम्पलेट
अइसन टेम्पलेट जेवना कि स्थान पर कौनों नया आ बेहतर टेम्पलेट बन गइल होखे।
सदस्य/प्रयोगकर्ता पन्ना[सम्पादन]
- स१. अनुरोध पर
अगर खुद सदस्य ई अनुरोध करे की पन्ना हटा दिहल जाय।
- स२. विना अस्तित्व वाला सदस्य लोगन क पन्ना
अइसन सदस्य पन्ना, बातचीत पन्ना या उपपन्ना जे लोग विकिपीडिया पर रजिस्टर्ड नइखे।
हटावे खातिर चर्चा[सम्पादन]
ऊपर दिहल गइल मानक की अलावा अगर कौनों पन्ना हटावे के होखे त एकरी अंतर्गत हटावल ज सकेला।
एकरी अंतर्गत कौनों पन्ना के विकिपीडिया:पन्ना हटावे खातिर चर्चा पर हटावे खातिर नामांकन होला आ सदस्य लोग मिल के तय करेला कि पन्ना हटावल जा कि ना। अगर पन्ना हटावल जाला त चर्चा के पुरालेख में डाल दिहल जाला जेवना से फिन पन्ना बनावे क बाति उठे त लोगन क बिचार हटावत घरी का रहे ई जानल जा सके।
एकरी अन्दर नामांकन क मुख्य कारण:
- लेख क निष्पक्षता पर विवाद होखे
- लेख क बिसय की उल्लेखनीयता पर विवाद होखे
- अइसन श्रेणी जेवना में बहत कम पन्ना बनला क संभावना होखे
- लाइसेंस वाली फ़ाइल की सही उपयोग पर विवाद होखे
bho_Deva bho_Deva bho_Deva mag_Deva mai_Deva bho_Deva bho_Deva bho_Deva bho_Deva bho_Deva bho_Deva hin_Deva bho_Deva mai_Deva bho_Deva awa_Deva bho_Deva awa_Deva bho_Deva awa_Deva bho_Deva hin_Deva bho_Deva awa_Deva bho_Deva hin_Deva bho_Deva hne_Deva bho_Deva hin_Deva bho_Deva bho_Deva bho_Deva awa_Deva hne_Deva bho_Deva hne_Deva bho_Deva hne_Deva bho_Deva mai_Deva hin_Deva bho_Deva mag_Deva bho_Deva hin_Deva bho_Deva hin_Deva bho_Deva bho_Deva bho_Deva bho_Deva bho_Deva mai_Deva bho_Deva bho_Deva awa_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva